TÄNAVAKARJANE
Jumala hääle kuulmine on äärmiselt tähtis.
Nii sinu kui minu jaoks on tähtis panna tähele,
mida Jumal räägib me elude kohta.
Me saame osa Jumala juhtimisest, kui lihtsalt tuleme Tema ette, kuulame
ja tahame suhelda Temaga.
Suhe Jumalaga ei tugine mitte monoloogile vaid dialoogile.
Usklikuks saades otsisin Jumala tahet ja eesmärki oma elu suhtes.
Otsisin ses' osas Jumala juhtimist ja palvetasin kogu hingest,
kogedes kolme asja, mida Jumal ütles.
Üks puudutas noortetööd ja noortepastoriks olemist.
Teine puudutas evangelistiks olemist
ehk siis rõõmusõnumi jagamist ka väljaspool koguduse seinu.
Ja kolmas asi puudutas sildade ehitamist erinevate usklike vahel.
Kõik need asjad on tänaseks sündinud.
Tol ajal tundus küll, et need ei sünni just eriti ruttu,
aga mu sees oli kui üks teadmine, et see on see, mida Jumal saab tegema.
Nii et ma palvetasin ja otsisin Jumala palet neis asjus.
Kuid alles siis, kui mind kutsutigi ühte kogudusse noortejuhiks,
ma mõistsin, et mul on karjase süda nende noorte suhtes.
Kui ma siis olin paar aastat ustavalt noortepastori tööd teinud,
eraldati mind täiesti konkreetselt evangelisti ametisse.
Sellest ajast peale leidis aset kui üks sündmuste ahel,
mis avas mulle uksi üle Soome kuulutamaks evangeeliumi.
Mõeldes ka Soome ärkamise peale, siis usun, et Jumal on andnud võimaluse
rajada sildu erinevate inimeste ja koguduste vahel,
kes kõik omavad seda sama nägemust.
Jagan seda kõike selleks,
et näidata, kuidas Jumal on mind juhtinud
ja rääkinud mulle neist asjadest enne, kui need on sündinud.
Ehk siis: Jumal rääkis mulle suurtest asjadest või põhiliinidest,
mida ma oma elus tegema hakkan.
Need olid vaid mõned näited, sest Ta on rääkinud palju enamgi.
Kuid need asjad sündisid tänu sellele, et ma kulgesin nende asjade suunas,
kuna uskusin need olevat Jumala tahe oma elu suhtes.
Luuka evangeeliumi 6 peatükis on üks oluline koht, mida nüüd loen:
"Aga neil päevil sündis, et Jeesus läks mäele palvetama
ja veetis kogu öö Jumalat paludes...
Ja kui Jeesus oli tulnud koos nendega mäelt alla, peatus ta lagedas paigas;
seal oli suur hulk tema jüngreid ja väga palju rahvast
kogu Juudamaalt ja Jeruusalemmast ning Tüürose ja Siidoni rannikualalt.
Nad kõik olid tulnud teda kuulama ja saama paranemist oma haigustest.
Ja terveks said ka need, keda rüvedad vaimud piinasid.
Ja igaüks rahvast püüdis teda puudutada, sest temast väljus vägi ja parandas kõik."
Jeesus oli eeskujuks seeläbi, et Ta veetis aega Jumala ligiolus.
Ja kui Ta sealt siis ära tuli, valis Ta oma jüngrid.
Rahvad kõik tulid Ta juurde, et saada terveks,
sest Jumala vägi oli nii võimsalt Ta üle ja tervendas kõik haiged.
See kõik sündis tänu sellele, et Jeesus oli tundlik Jumala juhtimisele.
Ta oli väga tundlik, küsides Isalt: "Mida sa nüüd tahad teha või kus olla?"
Mind kutsuti ühte raadiosaatesse kõnelema
ja ma tundsin end üsna ebakindalana, et kas minna või mitte?
Pöördusin Jumala poole ja küsisin: "Kas pean minema või mitte?"
Sel samal Jumal kinnitas seda, milleks Ta on mind kutsunud.
Mulle meenus Johannese 1:7 ja ma mõtlesin, mis lugu sellega siis on?
Meenusid sealsed esimesed salmid "Alguses oli sõna ja sõna oli..."
Kuid alles siis, kui avasin Johannese 1:7, sain osa sellest julgustavast sõnast:
"See pidi tunnistust andma, tunnistama valgusest,
et kõik hakkaksid tema kaudu uskuma.
Tema ise ei olnud valgus, vaid ta pidi tunnistama valgusest."
See oli minu jaoks tõeline kinnitus, et Jumal ei näe nii nagu mina näen.
Mina nägin oma ebakindlust ja vajasin julgustust, mispeale Jumal ütles,
et mitte sina pole valgus, vaid sa tunnistad minu Valgusest.
Jumal kõneleb erinevatel viisidel:
Piibli läbi, vaikse häälena sinu sees,
mõne inimese, unenäo või pildi läbi.
Selle läbi, et sulle meenub mõni sõna või piiblisalm.
Ehk siis Jumal tahab kõnetada meid kõiki - nii sind kui mind.
Ja isegi kui sa pole veel Jeesuse oma,
võib Ta ometigi kõnetada sind just praegu, kui vaid lubad seda teha.
Taevane Isa tahab rääkida häid asju su ellu; ilmutada sulle oma tahet.
Nii et võta pliiats ja paber, ava oma süda ja ütle:
"Issand, siin ma olen. Räägi mu ellu. Ütle, mida Sa tahad mu eluga teha?"
ja Ta kindlasti ütleb sulle.
Ole hea ja saada meile ka tagasisidet E-aadressil: katupaimen@gmail.com
Tahame kuulda sinust ja tore, et vaatad meid!
Ole tubli ja näeme taas nädala pärast!
Tõlge: Anne-Ly Raukas